पाएं अपने शहर की ताज़ा ख़बरें और फ्री ई-पेपरडाउनलोड करें
IPLके 14 वें सीजन में कमेंट्री कर रहे ऑस्ट्रेलियाई कमेंटेंटर माइकल स्लेटर ने भारत से ऑस्ट्रेलिया लौटने पर प्रतिबंध लगाए जाने पर प्रधानमंत्री स्कॉट मॉरिसन पर नाराजगी जाहिर की है। उन्होंने सोशल मीडिया पर किए पोस्ट में कहा कि भारत में हो रहे इंडियन प्रीमियर लीग में कमेंट्री करने को लेकर वह सरकार से परमीशन लेकर आए हैं। ऐसे में जब करोना के मामले भारत में बढ़ रहे हैं और वह लौटना चाहते हैं तो सरकार कैसे आने से कैसे रोक सकती है। अगर सरकार को ऑस्ट्रेलिया के लोगों की सुरक्षा की चिंता है तो उन्हें जल्द से जल्द वापस लौटने की अनुमति देना चाहिए। अगर किसी प्रकार की कोई अनहोनी होती है तो उसके लिए PM ही जिम्मेदार होंगे।
कई ऑस्ट्रेलियाई खिलाड़ी नाम ले चुके हैं वापस
IPL के 14 वें सीजन से कई ऑस्ट्रेलियाई पहले ही अपना नाम वापस ले चुके हैं। तेज गेंदबाज एंड्रयू टाई पहले ही नाम वापस ले चुके हैं, तो वहीं जोफ्रा आर्चर हाथ ही सर्जरी के चलते और बेन स्टोक्स अंगुली में फ्रेक्चर की वजह से टूर्नामेंट से बाहर हो चुके हैं, जबकि लियाम लिविंगस्टोन IPLकी बायो- बबल में थकान के चलते टूर्नामेंट से बाहर हो गए।
KKR और चेन्नई के खिलाड़ी और स्टाफ हुए कोरोना संक्रमित
बायो-बबल के बीच हो रहे IPLमें सोमवार को KKR के दो खिलाड़ियों वरुण चक्रवर्ती और संदीप वॉरियर और चेन्नई सुपर किंग्स के बॉलिंग कोच एल बालाजी सहित तीन लोगों के कोरोना पॉजिटिव होने का मामला सामने आने के बाद हड़कंप मच गया। इसके बाद विदेशी खिलाड़ी डरे हुए हैं। वे जल्द से जल्द लौटना चाहते हैं।
IPL शुरू होने से पहले पांच खिलाड़ी हो चुके थे कोरोना संक्रमित
IPLका 14 वां सीजन 9 अप्रैल से शुरू हुआ है। उससे पहले ही पांच खिलाड़ी नीतीश राणा (KKR), अक्षर पटेल (DC), डेनियल सैम्स (RCB), एनरिक नॉर्खिया (DC) और देवदत्त पडिक्कल कोरोना संक्रमित हो चुके थे। हालांकि बाद ये सभी खिलाड़ी निगेटिव आने के बाद टीम के बायो-बबल में आ गए थे।
पीटरसन और बांग्लादेश के देश दो खिलाड़ी हट सकते हैं
इंग्लैंड के पूर्व क्रिकेटर केविन पीटरसन IPL बीच में छोड़कर वापस अपने देश लौट सकते हैं। सूत्रों ने भास्कर को बताया कि भारत में बढ़ते कोरोना संक्रमण और IPL में सामने आए कोरोना के मामलों के बाद पीटरसन ने वतन वापसी का फैसला लिया है। वे UAE के रास्ते अपने देश लौट सकते हैं। इस दौरान वे 15 दिन UAE में क्वारैंटाइन रहेंगे। उसके बाद इंग्लैंड के लिए रवाना होंगे। पीटरसन IPL बीच में छोड़ने वाले 9वें खिलाड़ी या स्टाफ होंगे।
वहीं, KKR के शाकिब अल हसन और RR के मुस्तफिजुर रहमान भी बांग्लादेश लौट सकते हैं। उनके देश में 1 मई से नए क्वारैंटाइन नियम लगाए गए हैं। इसके मुताबिक, भारत और साउथ अफ्रीका से आने वाले लोगों को 14 दिन के लिए क्वारैंटाइन रहना होगा। बांग्लादेश क्रिकेट बोर्ड (BCB) चीफ निजामुद्दीन चौधरी ने कहा कि बोर्ड सरकार से अपने खिलाड़ियों को छूट देने को लेकर बात कर रहा है। परमिशन नहीं मिलने पर शाकिब और मुस्तफिजुर जल्दी वापस आ सकते हैं।
अश्विन समेत 5 खिलाड़ियों ने IPL बीच में छोड़ा
इससे पहले कोरोना के चलते अब तक रविचंद्रन अश्विन समेत 5 खिलाड़ी, 2 अंपायर और एक रेफरी IPL 2021 से हट चुके हैं। दिल्ली कैपिटल्स के अनुभवी खिलाड़ी अश्विन ने पारिवारिक कारणों से लीग से हटने का फैसला किया है। उनके अलावा 3 ऑस्ट्रेलियाई क्रिकेटर और एक इंग्लिश प्लेयर भी ये सीजन छोड़ चुके हैं। इनमें राजस्थान रॉयल्स के एंड्रयू टाई और लियाम लिविंगस्टोन और RCB के केन रिचर्डसन और एडम जम्पा शामिल हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva awa_Deva hin_Deva zho_Hant eng_Latn